19. ΠΡΟΕΔΡΙΚΟΝ ΔΙΑΤΑΓΜΑ υπ΄ αριθ. 708 της 27 Σεπτ./1 Οκτ. 1976 (ΦΕΚ Α΄ 260) Περί της διαδικασίας συγκροτήσεως και λειτουργίας της Επιτροπής Ολυμπιακών Αγώνων (ΕΟΑ). Έχοντες υπ’ όψει τας διατάξεις: 1.Του άρθρ. 45 παρ. 8 του Νόμ. 75/1975 «περί οργανώσεως του εξωσχολικού αθλητισμού και ρυθμίσεως συναφών θεμάτων». 2.Του άρθρ. 28 παρ. 2 του Νόμ. 423/1976 «περί Γυμναστηρίων και ρυθμίσεως θεμάτων αφορώντων εις τον εξωσχολικόν αθλητισμόν». 3.Του ν.δ. 216/1974 «περί συστάσεως Υπουργείου Προεδρίας Κυβερνήσεως» και της υπ’ αριθ. ΔΔ7/2/7/9833/28.7.75 κοινής αποφάσεως του Πρωθυπουργού και του Υπουργού Προεδρίας Κυβερνήσεως (ΦΕΚ 779/29/7/75, τ.Β΄). 4.Την υπ’ αριθ. 678/1976 γνωμοδότησιν του Συμβουλίου της Επικρατείας, προτάσει του Ημετέρου Υφυπουργού Προεδρίας Κυβερνήσεως, απεφασίσαμεν και διατάσσομεν: Άρθρ.1.-1.Η Επιτροπή Ολυμπιακών Αγώνων (Ε.Ο.Α.) σύγκειται εκ μονίμων και εκ μη μονίμων μελών. 2.Μόνιμα μέλη της Ε.Ο.Α. είναι τα μέλη της Διεθνούς Ολυμπιακής Επιτροπής (Δ.Ο.Ε.) δια την Ελλάδα. 3.Τα μη μόνιμα μέλη της Ε.Ο.Α. ανέρχονται εις 15, εξ ων είς εκπροσωπεί την Ελληνικήν Ποδοσφαιρικήν Ομοσπονδίαν (Ε.Π.Ο.), εις τον Σύνδεσμον Ελληνικών Γυμναστικών και Αθλητικών Σωματείων (Σ.Ε.Γ.Α.Σ.), εις την Ομοσπονδίαν Καλαθοσφαιρίσεως (Ε.Ο.Κ.), εις την Ομοσπονδίαν Πετοσφαιρίσεως (Ε.Ο.Π.Ε.), εις την Ομοσπονδίαν Φιλάθλων Πάλης (Ε.Ο.Φ.Π.), εις την Ελληνικήν Κολυμβητικήν Ομοσπονδίαν Φιλάθλων (ΕΚΟΦ), εις τας Ομοσπονδίας Πυγμαχίας (Ε.Ο.Π.), και Άρσεως Βαρών (Ε.Ο.Α.Β.), εις τας Ιστιοπλοϊκήν (Ε.Ι.Ο.) και Κωπηλατικήν Ομοσπονδίας (ΕΚΟΦΝΣ), εις την Ομοσπονδίαν Ποδηλασίας (Ε.Ο.Π.) και τον Ορειβατικόν Σύνδεσμον, εις τας Ομοσπονδίας Σκοποβολής (Σ.Κ.Ο.Ε.) και Οπλομαχίας (Ε.Ο.Ο.), εις τον Κλάδον των Γυμναστών και 4 τα φίλαθλα μέλη των Αθλητικών Σωματείων της Χώρας. Άρθρ.8.-Από της δημοσιεύσεως του παρόντος καταργείται το Π.Δ. 63/1976 ως και πάσα γενική ή ειδική διάταξις αντικειμένη εις τας διατάξεις του παρόντος ή αναγομένη εις θέμα ρυθμιζόμενον δια του παρόντος δ/τος. Άρθρ.2.-Άπαντα τα μη μόνιμα μέλη της ολομέλειας της Επιτροπής Ολυμπιακών Αγώνων δέον όπως άγωσιν ηλικίαν άνω των 30 ετών συμπεπληρωμένων, να είναι κάτοχοι Απολυτηρίου Μέσης Σχολής ως επίσης μιας τουλάχιστον ξένης γλώσσης, επί πλέον δε να μη εμπίπτωσιν εις τα κωλύματα των άρθρ. 8 και 9 του Νόμ. 75/1975 ούτε να έχωσι τιμωρηθή με στέρησιν φιλάθλου ιδιότητος. Εν αναδείξει υποψηφίων υπό τινος Ομοσπονδίας μη συγκεντρούντων τας ως άνω ιδιότητας, επέρχονται αι συνέπειαι του εδαφ. β΄ της παρ. 1 του άρθρ. 3 του παρόντος. Άρθρ.3.-1.(α) Εντός του Ιανουαρίου του επομένου εκάστης Ολυμπιάδος έτους άπασαι αι άνω αθλητικαί Ομοσπονδίαι, δέον είτε κατά τας τακτικάς αυτών Συνελεύσεις είτε κατ’ εκτάκτους τοιαύτας, έστω και ειδικώς προς τούτο συγκαλουμένας, να εκλέξουν υποψηφίους δια την συγκρότησιν της Επιτροπής Ολυμπιακών Αγώνων ως κάτωθι: Η Ελληνική Ποδοσφαιρική Ομοσπονδία, ο Σύνδεσμος Ελληνικών Γυμναστικών και Αθλητικών Σωματείων, η Ομοσπονδία Καλαθοσφαιρίσεως, η Ομοσπονδία Πετοσφαιρίσεως, η Ομοσπονδία Φιλάθλων Πάλης, και η Κολυμβητική Ομοσπονδία ανά 5, η Ομοσπονδία Πυγμαχίας 3, η Ομοσπονδία Άρσεως Βαρών 2, η Ιστιοπλοϊκή Ομοσπονδία 3, η Κωπηλατική Ομοσπονδία 2, ο Ορειβατικός Σύνδεσμος 3, η Ομοσπονδία Ποδηλασίας 2, η Ομοσπονδία Σκοποβολής 3, και η Ομοσπονδία Οπλομαχίας 2. Πίναξ περιέχων τα πλήρη ονοματεπώνυμα, πατρώνυμα, ηλικίαν, γραμματικάς γνώσεις, επαγγελματικήν ιδιότητα και ακριβή διεύθυνσιν των άνω εκλεγέντων ως και πίναξ περιέχων τ’ αυτά στοιχεία 5 γυμναστών μη ασκούντων το επάγγελμα του προπονητού και συντασσόμενος υπό του Υπουργού Εθνικής Παιδείας και Θρησκευμάτων διαβιβάζονται εις τον αρμόδιον επί του Αθλητισμού Υπουργόν ή Υφυπουργόν όστις μέχρι της 10ης Φεβρουαρίου του ιδίου έτους και κατά τας ειδικωτέρας διακρίσεις της παρ. 3 του άρθρ. 1 του παρόντος δέον εξ αυτών να επιλέξη τα 11 εκ των μη μονίμων μελών της Επιτροπής Ολυμπιακών Αγώνων, εκπροσωπούντων τας άνω αθλητικάς Ομοσπονδίας και τον Γυμναστικόν Κλάδον, ως και ισάριθμα αντίστοιχα αναπληρωματικά μέλη. (β) Η συγκρότησις των γενικών Συνελεύσεων και η υπ’ αυτών ανάδειξις των υποψηφίων των άνω Ομοσπονδιών διενεργείται κατά τους όρους των καταστατικών αυτών ως ούτοι τροποποιούνται δια των Νόμ. 75/1975 και 423/1976. Εις περίπτωσιν μη αναδείξεως υποψηφίων παρά τινος Ομοσπονδίας ή Σωματείου εντός της κατά την προηγουμένην παράγραφον προθεσμίας, ή μη εκλογής του άνω καθωρισμένου δι’ εκάστην αριθμού υποψηφίων, υποψήφιοι θεωρούνται οι τυχόν εκλεγέντες ως και άπαντα τα μέλη του κατά την 31ην Ιανουαρίου του πρώτου μεθ’ εκάστην Ολυμπιάδα έτους Διοικητικού Συμβουλίου της Ομοσπονδίας ταύτης. 2.Τα λοιπά 4 μη μόνιμα μέλη της Επιτροπής Ολυμπιακών Αγώνων ως και ισάριθμα αναπληρω(Αντί για τη σελ.652,03) Σελ.652,03(α) Τεύχος Ε71-Σελ. 135 331 ματικά τούτων άτινα άπαντα δέον να τυγχάνωσι μέλη αθλητικού τινος Σωματείου και πρόσωπα διακριθέντα δια την εμπειρίαν των ή τας ειδικάς γνώσεις των περί τον αθλητισμόν και την προσήλωσίν των εις την ιδέαν του Ολυμπισμού, εκλέγονται κατά σειράν επιτυχίας δια της σχετικής πλειοψηφίας των παρόντων (εν δ’ ισοψηφία εφαρμοζομένης της κληρώσεως) υπό των μονίμων και των μη μονίμων της παρ. 1 εδάφ. α΄ μελών της Επιτροπής Ολυμπιακών Αγώνων, συνερχομένων εις κοινήν συνεδρίασιν, κατόπιν προσκλήσεως του αρμοδίου επί του αθλητισμού Υπουργού ή Υφυπουργού, μέχρι της 20ης Φεβρουαρίου του επομένου εκάστης Ολυμπιάδος έτους. Άρθρ.4.-Εις περίπτωσιν κενώσεως θέσεως μη μονίμου μέλους λόγω θανάτου, παραιτήσεως, εκπτώσεως ή απουσίας εξ οιασδήποτε αιτίας επί 10 τουλάχιστον συνεχείς τακτικάς ή εκτάκτους συνεδριάσεις, αύτη καταλαμβάνεται προκειμένου περί εκπρόσωπου Ομοσπονδίας κατά τας εν παρ. 3 του άρθρ. 1 του παρόντος διακρίσεις υπό του αντιστοίχου αναπληρωματικού του, προκειμένου δε περί φιλάθλου μέλους υπό του αναπληρωματικού κατά σειράν επιτυχίας. Εάν ο αριθμός των μη μονίμων μελών των Ολομελείας περιορισθή εις κάτω των 10 και δεν υφίστανται νόμιμοι αναπληρωταί, διεξάγοντα αρχαιρεσίαι κατά την αυτήν περί ης η παρ. 1 του  άρθρ. 3 του παρόντος διαδικασίαν, προς ανάδειξιν νέας εξ υπαρχής ολομελείας δια τον υπόλοιπον μέχρι λήξεως της θητείας της απερχομένης χρόνον. Η νέα ολομέλεια, συνερχομένη εντός 8 ημερών από της κατά τα άνω συγκροτήσεώς της, τη προσκλήσει του πλέον ηλικιωμένου μέλους της, εκλέγει κατά την πρώτην αυτής συνεδρίασιν και μεταξύ απάντων των μελών αυτής, τον Πρόεδρον, τους Α΄ και Β΄ Αντιπροέδρους, τον Γενικόν Γραμματέα και τον Ταμίαν, ως επίσης τον Πρόεδρον και τα μέλη της Επιτροπής φιλάθλου ιδιότητος και της Διεθνούς Ολυμπιακής Ακαδημίας. Άρθρ.5.-Η θητεία των μη μονίμων μελών της Επιτροπής Ολυμπιακών Αγώνων, είναι τετραετής, λήγει δε την 31ην Δεκεμβρίου του έτους της τελέσεως των Ολυμπιακών Αγώνων. Μέχρι της συγκροτήσεως της κατά τα άνω νέας ολομελείας της Επιτροπής Ολυμπιακών Αγώνων, η προηγουμένη εξακολουθεί να διοική ταύτην προσωρινώς. Άρθρ.6.-1.Τον Πρόεδρον της Επιτροπής Ολυμπιακών Αγώνων απόντα ή κωλυόμενον αναπληροί καθ’ όλας του τας αρμοδιότητας ο Α΄ Αντιπρόεδρος και τούτον ο Β΄ Αντιπρόεδρος. 2.Η Επιτροπή Ολυμπιακών Αγώνων καλείται εις συνεδρίασιν υπό του Προέδρου αυτής ή των νομίμων αναπληρωτών Σελ.652,04(α) Τεύχος Ε71-Σελ. 136 του, τακτικώς μεν άπαξ του μηνός, εκτάκτως δε οσάκις παρίσταται ανάγκη να ζητηθή τούτο εγγράφως υπό 5 μελών αυτής προς συζήτησιν ειδικού θέματος. Η Επιτροπή Ολυμπιακών Αγώνων άμα τη συγκρότησει της εις Σώμα εκλέγει 3 εκ των μελών της τακτικά μέλη και δύο αναπληρωματικά τούτων, τα οποία μετά του Α΄ Αντιπροέδρου και του Γενικού Γραμματέως, αποτελούν την Εκτελεστικήν αυτής Επιτροπήν, εις την οποίαν δύναται η Επιτροπή Ολυμπιακών Αγώνων, να μεταβιβάση μέρος των αρμοδιοτήτων και των εν γένει εξουσιών της. Η οργάνωσις και η λειτουργία της Εκτελεστικής Επιτροπής Ολυμπιακών Αγώνων ρυθμίζεται δια των διατάξεων του από 11/11-4/12/1959 Β.Δ. «περί οργανώσεως και λειτουργίας της Εκτελεστικής Επιτροπής της Επιτροπής Ολυμπιακών Αγώνων». Η άνω Εκτελεστική Επιτροπή διατηρήθηκε από την Γ3Ε/Φ.100/47/24-24 Ιουν. 1982 (ΦΕΚ Β΄ 433), αποφ. Υπ. Προεδρίας Κυβερνήσεως (ανωτ. σελ. 646,5891). Άρθρ.7.-Η θητεία της παρούσης ολομελείας λήγει τη 28ην Φεβρ. 1977 του αρμοδίου επί του Αθλητισμού Υπουργού ή Υφυπουργού δυναμένου έως τότε δι’ αποφάσεώς του ν’ αντικαθιστά ή να συμπληρεί εν όλω ή εν μέρει τα μέλη αυτής. 